སྤྱི་ཁྱབ་ཧྲུའུ་ཅི་ཞི་ཅིན་ཕིང་གིས་དམངས་གཉེར་ཁེ་ལས་ཀྱི་བཞུགས་མོལ་ཚོགས་འདུའི་ཐོག་གསུངས་པའི་རང་རྒྱལ་དཔལ་འབྱོར་གོང་འཕེལ་གྱི་འཕེལ་རིམ་ཁྲོད།ང་ཚོས་དམངས་གཉེར་དཔལ་འབྱོར་ལ་ཟམ་མི་ཆད་པར་སྔར་བས་ལེགས་པའི་གོང་འཕེལ་གྱི་ཁོར་ཡུག་སྐྲུན་དགོས་པ་དང་།དམངས་གཉེར་དཔལ་འབྱོར་གོང་འཕེལ་འགྲོ་བའི་ཁྲོད་འཕྲད་པའི་དཀའ་ངལ་ཐག་གཅོད་བྱེད་རོགས་བྱེད་པ།དམངས་གཉེར་ཁེ་ལས་བསྒྱུར་བཅོས་གོང་འཕེལ་ལ་རྒྱབ་སྐྱོར་བྱེད་དགོས་ཞེས་པའི་གལ་ཆེའི་གསུང་བཤད་ལ།ཉིན་ཤས་བསྟུད་མར།ཕྱི་རྒྱལ་བས་རྒྱ་ཁྱབ་དོ་ཁུར་དང་དགེ་མཚན་ལྡན་པའི་ལན་ཆ་བྱས་ཡོད།ཁོང་ཚོས་ཀྲུང་གོའི་དམངས་གཉེར་དཔལ་འབྱོར་གོང་འཕེལ་གྱི་མདུན་ལྗོངས་ལ་ཡོངས་ཁྱབ་ཏུ་ལྟ་སྟངས་ཡག་པོ་འཛིན་པ་དང་།དམངས་གཉེར་ཚོང་ལས་ཀྱི་ཁོར་ཡུག་ལེགས་བཅོས་བྱེད་པ་དང་བསྟུན་ནས།དམངས་གཉེར་དཔལ་འབྱོར་གྱིས་གསར་གཏོད་རྣམ་པའི་དཔལ་འབྱོར་སྐྲུན་རྒྱུར་གལ་ཆེའི་སྒུལ་ཤུགས་མཁོ་འདོན་བྱས་ཡོད་པའི་ངོས་འཛིན་བྱེད་ཀྱི་ཡོད་པ་རེད།